open-index/open-wikipedia-markdown huggingface dataset:
கிரண் சிங் தியோ

**கிரண் சிங் தியோ** (*Kiran Singh Deo*) இந்தியாவைச் சேர்ந்த ஓர்  அரசியல்வாதியாவார்.  இயெகதல்பூர் சட்டமன்ற தொகுதியில் இருந்து சத்தீசுகர் மாநிலத்தின் சட்டமன்ற உறுப்பினராகத் தேர்ந்தெடுக்கப்பட்டர்.  கிரண் சிங் தியோ பாரதிய சனதா கட்சியின் தலைவராக சத்தீசுகர் மாநில அரசியலில் செயல்பட்டார்.

கிரண் சிங் தியோ 2002 முதல் 2005 ஆம் ஆண்டு வரை இயெகதல்பூரில் பாரதிய சனதா கட்சியின் யுவ மோர்ச்சாவின் தலைவராக இருந்தார், மேலும் 2018 மற்றும் 2022 ஆம் ஆண்டுகளில் சத்தீசுகரின் பாரதிய சனதா கட்சியின் பொதுச் செயலாளராகவும் இருந்தார்.   2014 முதல் 2019 ஆம் ஆண்டு வரை  இயெகதல்பூர் மாநகராட்சியின் மேயராக தேர்ந்தெடுக்கப்பட்டார் 

கிரண் சிங் தியோ 2023 ஆம் ஆண்டு நடைபெற்ற சத்தீசுகர் சட்டப் பேரவைத் தேர்தலில் இயகதல்பூர் சட்டமன்றத் தொகுதியில் இருந்து இந்திய தேசிய காங்கிரசு கட்சியின்  இயிட்டின் செய்சுவாலை 29,834 வாக்குகள் வித்தியாசத்தில் தோற்கடித்து தேர்ந்தெடுக்கப்பட்டார்.

## மேற்கோள்கள்

பகுப்பு:1963 பிறப்புகள்
பகுப்பு:வாழும் மக்கள்
பகுப்பு:சத்தீசுகர் அரசியல்வாதிகள்
பகுப்பு:பாரதிய ஜனதா கட்சி அரசியல்வாதிகள்
வில்லியம் சோமர்செட் மாம்

**வில்லியம் சோமர்செட் மாம்** (*William Somerset Maugham*)  ( / mɔːm /  ; 25 ஜனவரி 1874 - 16 டிசம்பர் 1965)  ஒரு ஆங்கில எழுத்தாளர் ஆவார். இவர் தனது நாடகங்கள், நாவல்கள் மற்றும் சிறுகதைகளுக்காக நன்கு அறியப்பட்டவர் ஆவார். இவர் பாரீசில் பிறந்தார், அங்கு இவர் தனது முதல் பத்து ஆண்டுகளைக் கழித்தார். சோமர்செட் மாம் இங்கிலாந்தில் பள்ளிப்படிப்பு முடித்த பிறகு ஒரு ஜெர்மன் பல்கலைக்கழகத்திற்குச் சென்றார். அங்கு இவர் இலண்டனில் மருத்துவ மாணவராகி 1897-ஆம் ஆண்டில் மருத்துவராகத் தகுதி பெற்றார். இவர் ஒருபோதும் மருத்துவம் செய்ததில்லை, முழுநேர எழுத்தாளராக ஆனார். இவரது முதல் புதினமான *லிசா ஆஃப் லம்பேத்* (1897), சேரி வாழ்க்கை பற்றிய ஆய்வாக அமைந்தது கவனத்தை ஈர்த்தது, ஆனால், ஒரு நாடக ஆசிரியராக இவர் முதன்முதலில் தேசிய அளவிலான பிரபலமாக மாறினார். 1908 வாக்கில் அவர் இலண்டனின் வெஸ்ட் எண்டில் ஒரே நேரத்தில் நான்கு நாடகங்களை நடத்தினார். இவர் தனது 32 வது மற்றும் கடைசி நாடகத்தை 1933-ஆம் ஆண்டில் எழுதினார். அதன் பிறகு இவர் நாடகத்தைக் கைவிட்டு புதினங்கள் மற்றும் சிறுகதைகளில் கவனம் செலுத்தினார்.

லிசா *ஆஃப் லம்பேத்துக்குப்* பிறகு மாமின் புதினங்களில் *ஆஃப் ஹ்யூமன் பாண்டேஜ்* (1915), *தி மூன் அண்ட் சிக்ஸ்பென்ஸ்* (1919), *தி பெயின்டட் வெயில்* (1925), *கேக்ஸ் அண்ட் அலே* (1930) மற்றும் *தி ரேஸர்ஸ் எட்ஜ்* (1944) ஆகியவை அடங்கும். இவரது சிறுகதைகள் *தி கேசுவரினா ட்ரீ* (1926) மற்றும் *தி மிக்சர் அஸ் பிஃபோர்* (1940) போன்ற தொகுப்புகளில் வெளியிடப்பட்டன; அவற்றில் பல வானொலி, திரைப்படம் மற்றும் தொலைக்காட்சிக்குத் தகுந்தவாறு மாற்றியமைக்கப்பட்டுள்ளன.

## வாழ்க்கை மற்றும் தொழில்

### பின்னணி மற்றும் தொடக்க ஆண்டுகள்
வில்லியம் சோமர்செட் மாம் வழக்கறிஞர் குடும்பத்தில் இருந்து வந்தவர். இவரது தாத்தா, ராபர்ட் மாம் (1788-1862), இங்கிலாந்து மற்றும் வேல்ஸ் சட்ட சங்கத்தின் ஒரு முக்கிய வழக்குரைஞர் மற்றும் இணை நிறுவநர் ஆவார்.  சோமர்செட் மாமின் தந்தை, ராபர்ட் ஓர்மண்ட் மாம் (1823–1884), பாரீசைத் தளமாகக் கொண்ட ஒரு வளமான வழக்குரைஞராக இருந்தார்; அவரது மனைவி, எடித் மேரி, *நீ* ஸ்னெல், தனது வாழ்க்கையின் பெரும்பகுதியை பிரான்சில் வாழ்ந்தார், அங்கு இத்தம்பதியரின் அனைத்து குழந்தைகளும் பிறந்தன.  ராபர்ட் மாம் அவரது மூத்த மகன் சார்லஸ் பின்னர் செய்ததைப் போல. அங்குள்ள பிரித்தானிய தூதரகத்தின் சட்ட விவகாரங்களைக் கையாண்டார். இரண்டாவது மகன், ஃபிரடெரிக், ஒரு பாரிஸ்டர் ஆனார், மேலும் பிரிட்டனில் ஒரு சிறந்த வழக்கறிஞர் தொழிலைக் கொண்டிருந்தார் - *[[தி டைம்ஸ்|டைம்ஸ்]]* அவரை "ஒரு சிறந்த சட்டப் பிரமுகர்" என்று விவரித்தது. இவர் லார்ட் ஆஃப் அப்பீல் இன் ஆர்டினரி  (1935-1938) ஆகவும் லார்ட் ஆஃப் சான்செல்லர்  (1938 -1939) - பணியாற்றினார். இத்தம்பதியினரின் இரண்டு இளைய மகன்கள் எழுத்தாளர்கள் ஆனார்கள்: ஹென்றி (1868-1904) கவிதைகள், கட்டுரைகள் மற்றும் பயண புத்தகங்களை எழுதினார்.

## மேற்கோள்கள்

## வெளி இணைப்புகள்
* 
* W. Somerset Maugham at Internet Off-Broadway Database
* National Theatre, Maugham's Theatrical Collection
* National Theatre, Shakespearean Characters
* William Somerset Maugham's stories on Malaya, Borneo and Singapore
* W. Somerset Maugham at the Internet Book List

பகுப்பு:1965 இறப்புகள்
பகுப்பு:1874 பிறப்புகள்
பகுப்பு:Webarchive template wayback links
பகுப்பு:ஆங்கில எழுத்தாளர்கள்
கெருடமடு

**கெருடமடு** என்பது இலங்கையில் வட மாகாணத்தின்  முல்லைத்தீவு மாவட்டத்தில் அமைந்துள்ள ஒரு கிராமம் ஆகும். இது புதுக்குடியிருப்பு பிரதேச செயலாளர் பிரிவில் அமைந்துள்ளது. இது புதுக்குடியிருப்புக்குத் தெற்கே சுமார் 12 கிலோமீட்டர் தூரத்தில் அமைந்துள்ளது.

## மேற்கோள்கள்


## வெளி இணைப்புகள்

*தொகைமதிப்பு மற்றும் புள்ளிவிபரத் திணைக்களம், இலங்கை



பகுப்பு:முல்லைத்தீவு மாவட்டத்தில் உள்ள ஊர்களும், நகரங்களும்
வன இராத் தவளை

**வன இராத் தவளை** (*Forest night frog*)(*நைக்டிபேட்ராச்சசு சில்வாடிகசு*) என்பது இந்தியாவில் நைக்டிபட்டிராசிடே குடும்பத்தினைச் சார்ந்த ஒரு தவளைச் சிற்றினம் ஆகும். இது இந்தியாவில் மட்டுமே காணப்படும் அகணிய உயிரி. இதன் இயற்கையான வாழிடங்கள் வெப்பமண்டல ஈரமான தாழ் நிலக் காடுகள் மற்றும் ஆறுகள் ஆகும்.

## வகைப்பாட்டியல்
இந்த சிற்றினம் 1937ஆம் ஆண்டில் சி. ஆர். நாராயண் ராவ் என்பவரால் கண்டுபிடிக்கப்பட்டது. மேலும் 74 ஆண்டுகளாகக் காணப்படாமல் இருந்த இத்தவளை அழிந்துவிட்டதாகக் கருதப்பட்டது. ஊர்வனவியலாளர் சத்யபாமா தாசு பிஜுவால் 2011ஆம் ஆண்டு *நைக்டிபேட்ராச்சசு பூச்சா* மற்றும் *[[நைக்டிபாட்ராச்சசு|நைக்டிபேட்ராச்சசு]]* பேரினத்தைச் சேர்ந்த மற்ற சிற்றினங்களின் கண்டுபிடிப்புடன் இதன் மறு கண்டுபிடிப்பு ஒத்துப்போனது.

## மேற்கோள்கள்

*  

பகுப்பு:மேற்குத் தொடர்ச்சி மலையின் அக இட விலங்குகள்
பகுப்பு:CS1 maint: multiple names: authors list
பகுப்பு:தவளைகள்
லெப்பிடகதிசு சுகாரியோசா

**லெப்பிடகதிசு சுகாரியோசா** (தாவர வகைப்பாட்டியல்: *Lepidagathis scariosa*) என்பது  முண்மூலிகைக் குடும்பத்திலுள்ள ஒரு வகை பூக்கும் தாவரமாகும். இக்குடும்பத்தில், 207 பேரினங்கள் மட்டுமே ஏற்றுக் கொள்ளப்பட்டுள்ளன. அதில் ஒரு பேரினமான, “லெப்பிடகதிசு” பேரினத்தில், 151 இனங்கள் ஏற்றுக்கொள்ளப் பட்டுள்ளன. அவற்றில் ஒரு இனமாக இத்தாவரம் உள்ளது. இத்தாவரயினம் குறித்த முதல் ஆவணக்குறிப்பு, 1832 ஆம் ஆண்டு வெளியிடப்பட்டுள்ளது.ஆப்பிரிக்க நாடுகளிலும், வளைகுடா நாடுகளிலும், இத்தாவரயினம் காணப்படுகிறது. இத்தாவரம், பெட்ரோலியம் ஆய்வுகளில் (Bio active Component) பயனாகிறது.

## மேற்கோள்கள்

## இதையும் காணவும்
*மூலிகைப் பட்டியல் (தமிழ்நாடு)

## வெளியிணைப்புகள்
*கட்டற்ற படங்கள் உள்ள பன்னாட்டு இணையப்பக்கம்

பகுப்பு:முண்மூலிகைக் குடும்பம்
பகுப்பு:தாவரவியல் பெயருடையக் கட்டுரைகள்
பகுப்பு:படிமங்களில்லா தாவரவியல் கட்டுரைகள்
பகுப்பு:தமிழ்நாட்டின் தாவரங்கள்
லெப்பிடகதிசு கிரிசுட்டாட்டா

**லெப்பிடகதிசு கிரிசுட்டாட்டா** (தாவர வகைப்பாட்டியல்: *Lepidagathis cristata*) என்ற தாவரயினம், *[[லெப்பிடகதிசு]]* என்ற பேரினத்தின் கீழ் வகைப்படுத்தப்பட்டுள்ளது. இப்பேரினம், முண்மூலிகைக் குடும்பம் என்ற தாவரவியல் குடும்பத்தினைச் சார்ந்ததாகும். இத்தாவரயினத்தின் பிறப்பிடம் இந்தியா என அறிவிக்கப்பட்டுள்ளது. உலகின் பல நாடுகளில் இது அறிமுகத் தாவரயினமாக உள்ளது. மகப்பேறுக்காக பாரம்பரிய மருத்துவத்தில் இத்தாவரத்தைக் குறித்து காய்ச்சல், சோரியாசிசு, பாம்பு கடி போன்ற பல மருத்தக ஐரோப்பிய ஆய்வில் இத்தாவரம் பயன்படுத்தப்படுகிறது.

## மேற்கோள்கள்

## இவற்றையும் காணவும்
* மூலிகைப் பட்டியல் (தமிழ்நாடு)

பகுப்பு:முண்மூலிகைக் குடும்பம்
பகுப்பு:தமிழ்நாட்டின் தாவரங்கள்
லோக்தாமியா

**லோக்தாமியர்கள்** என்பது இராஜபுத்திர குலமாகும்  

## வரலாறு
இவர்கள் ராஜ்நகருக்கு குடிபெயர்ந்து, அப்பகுதியில் உள்ள பல கிராமங்களை ஆக்கிரமித்தனர்.  17 ஆம் நூற்றாண்டில், இவர்கள் *ராஜ்நகர் கர்* என்று அழைக்கப்படும் ஒரு கோட்டையை நிறுவினர். அதன் எச்சங்கள் இன்றும் காணப்படுகின்றன. தும்ரான் அரசர்கள் உட்பட மற்ற ராஜபுத்திர பரம்பரையினருடன் இவர்கள் பிராந்திய மோதல்களில் ஈடுபட்டனர். 

ராஜ்நகர் ஒரு சிறிய தலைமைத்துவமாக வளர்ந்தது. அது பெரிதும் இராணுவமயமாக்கப்பட்டது. மேலும், லோக்தாமியா ஜமீந்தார்கள் இப்பகுதியில் ஆதிக்கம் செலுத்தினர். இருப்பினும் ஆங்கிலேயர் காலத்தில், பிற ராஜபுத்திர குலங்கள் மற்றும் அண்டை சாதிகளுடன் ஏற்பட்ட தொடர்ச்சியான மோதல்களால் தங்கள் ஆதிக்கத்தை இழந்தனர். 

லோக்தாமியா பாரம்பரியம், ஐநூறு ஆண்டுகளுக்கு முன்பு ராஜஸ்தானில் இருந்து குடிபெயர்ந்த நான்கு சகோதரர்களுக்கு சமூகத்தின் வம்சாவளியைக் குறிக்கிறது. இருப்பினும் இனவியல் அறிஞர் குமார் சுரேஷ் சிங், லோக்தாமியாக்கள் பீகாரை பூர்வீகமாகக் கொண்டவர்கள் என்று கருதினார். 

## மேற்கோள்கள்

பகுப்பு:இராஜஸ்தான் வரலாறு
கமெலினிட்சு

**கமெலினிட்சு** (தாவர வகைப்பாட்டியல்: *commelinoids*,  என்பது ஒருவித்திலை இருக்கும் பூக்கும் தாவரங்களின் ஒரு உயிரிக்கிளை ஆகும். இது ஃபெருலிக் அமிலம் கொண்ட செல் சுவர்களால் மற்ற தாவரங்களில் இருந்து வேறுபடுகிறது. பூக்கும் தாவரத் தொகுதிமரபு குழும முறைமை 4 அமைப்பிலுள்ள, ஒரு வித்திலை தாவரங்களின் ஒரே உயிரிக்கிளை இதுவாகும். இதைத்தவிர, மீதமுள்ள ஒரு வித்திலைத் தாவரங்கள், பாராஃபிலெடிக் அலகு என்றழைக்கப்படுகிறது. இது ஒருவித்திலைக்குள் இருக்கும் மூன்று குழுக்களில், இக்கிளையும் ஒன்றாகும்; மற்ற இரண்டு குழுக்கள் அலிசுமாடிட்(Alismatid monocots) ஒருவித்திலைகள், இலிலியாய்ட்(Lilioid monocots) ஒருவித்திலைகள் என அழைக்கப்படுகின்றன.

## விளக்கம்
இவ்வகையிலுள்ள தாவரங்கள், புற ஊதா ஒளிரும் ஃபெருலிக் அமிலத்தைக் கொண்ட செல் சுவர்களைக் கொண்டுள்ளன.1967 ஆம் ஆண்டில் ஆர்மென் தக்தாஜனால் கமெலினிட்கள் ஒரு முறையான குழுவாக அங்கீகரிக்கப்பட்டன, அவர் அவர்களுக்கு கம்மெலினிடே என்று பெயரிட்டார் மற்றும் லிலியோப்சிடா (மோனோகாட்கள்) துணைப்பிரிவுக்கு ஒதுக்கினார்.  இந்த பெயர் 1981 கிரான்கிஸ்ட் அமைப்பிலும் இருந்தது.

### APG வகைப்பாடு
APG II அமைப்பு முறையான தாவரவியல் பெயர்களை வரிசைக்கு மேல் பயன்படுத்துவதில்லை; பெரும்பாலான உறுப்பினர்கள் மோனோகாட்களில் உள்ள கிளேட் **கமெலினிட்களுக்கு** ஒதுக்கப்பட்டிருந்தன. அதன் முன்னோடி, APG அமைப்பு உயிரிக்கிளை,*கமெலினாய்டுகளைப்* பயன்படுத்தியது). கமெலினிட்கள் தற்போது, ஒருவித்திலைகளுக்குள் நன்கு ஆதரிக்கப்படும் வகையாகும்.  மேலும் இக்கிளை, நான்கு APG வகைப்பாடு அமைப்புகளிலும் ஏற்றுக் கொள்ளப்பட்டுள்ளது.

### உட்பிரிவு
APG II (2003) மற்றும் APG III (2009) இன் கமெலினிட்கள், முந்தைய APG அமைப்பின் (1998) commelinoids போன்ற அதே தாவரங்களைக் கொண்டிருக்கின்றன.  பூக்கும் தாவரத் தொகுதிமரபு குழும முறைமை 4 (2016) இல் தசிபோகோனேசியே குடும்பம் இனி நேரடியாக, இதன் கீழ் வைக்கப்படுவதில்லை, மாறாக அரேகேல்சு வரிசையின் குடும்பமாக உள்ளது.
* ஒருவித்திலை உயிரிக்கிளைத் தாவரங்கள்
* இதன் உயிரிக்கிளைத் தாவரங்கள்
** அரேகேல்சு (பனைகள்)
** கமெலினலேசு வரிசை (ஸ்பைடர்வார்ட், நீர் பதுமராகம்)
** போலேசு வரிசை (புல், ரஷ், ப்ரோமிலியாட்)
**  சிங்கிபெரலேசு வரிசை (இஞ்சி, வாழைப்பழம்)

## மேற்கோள்கள்

## நூல் பட்டியல்

* 
* 
* 
* 

 

பகுப்பு:Articles using diversity taxobox
பகுப்பு:தாவரவியல் பெயருடையக் கட்டுரைகள்
மெலண்டரைட்டு

**மெலண்டரைட்டு** (*Melanterite*) என்பது FeSO4·7H2O. என்ற மூலக்கூற்று வாய்பாட்டால் விவரிக்கப்படும் ஒரு கனிமம் ஆகும். நீரடங்கிய பெரசு சல்பேட்டு கனிமம் என்று இது வகைப்படுத்தப்படுகிறது. இரும்பை ஒத்த சால்காந்தைட்டு எனப்படும் தாமிர சல்பேட்டு கனிமம் என்றும் கருதப்படுகிறது. சிதெரோட்டில் கனிமத்தில் நீரிழப்பு ஏற்படுகையில் மெலண்டரைட்டு உருவாகிறது. மெலண்டரைட்டு ஓர் இரண்டாம் நிலை சல்பேட்டு கனிமமாகும். முதன்மை சல்பைட்டு தாதுக்களான பைரைட்டு மற்றும் மார்கசைட்டு போன்றவற்றின் ஆக்சிசனேற்ற வினையிலிருந்தும் புவி மேற்பரப்பு பகுதிகளிலும் பழைய நிலத்தடி சுரங்கப் பரப்புகளில் ஒரு சுரங்கப் படிவாகவும் மெலண்டரைட்டு தோன்றுகிறது. ஈரப்பதமான காற்றுக்கு வெளிப்படும் நிலக்கரி மற்றும் லிக்னைட்டு அடுக்கிடை கோடுகளிலும், எரிமலை வாய்களை சுற்றியும் மெலண்டரைட்டு காணப்படுகிறது. 

1850 ஆம் ஆண்டு முதன் முதலில் மெலண்டரைட்டு கண்டுபிடிக்கப்பட்டது.

பன்னாட்டு கனிமவியல் சங்கம் மெலண்டரைட்டு கனிமத்தை  Mln என்ற குறியீட்டால் அடையாளப்படுத்துகிறது.

## காட்சியகம்

File:Melanterite crystal structure.png|மெலண்டரைட்டு படிகக் கட்டமைப்பு
File:Cuprian Melanterite - Parys Mountain Mines, Amlwch, Isle of Anglesey, Wales, UK.jpg|குப்ரிய மெலண்டரைட்டு


## மேற்கோள்கள்

பகுப்பு:சல்பேட்டுக் கனிமங்கள்
பகுப்பு:இரும்பு(II) கனிமங்கள்
பகுப்பு:ஒற்றைச்சரிவச்சுக் கனிமங்கள்
பகுப்பு:ஐதரேட்டுகள்
மோக்ரைட்டு

**மோக்ரைட்டு** (*Mohrite*) என்பது (NH4)2Fe(SO4)2·6 H2O என்ற மூலக்கூற்று வாய்பாட்டால் விவரிக்கப்படும் ஒரு கனிமம் ஆகும். ஓர் அரிய அம்மோனியம் இரும்பு(II) சல்பேட்டு கனிமமான இக்கனிமம் முதன் முதலில் இத்தாலியின் தசுகனி மண்டல புவிவெப்பப் புலங்களில் காணப்பட்டது. பூசிங்கால்டைட்டு கனிமத்தின் இந்த Fe-ஆதிக்கம் செலுத்தும் ஒப்புமை சில சமயங்களில் நிலக்கரித் திணிப்புகளை எரிப்பதில் இருந்து பெறப்படுகிறது. அங்கு இது பைரைட்டு  ஆக்சிசனேற்றத்தின்  விளைபொருளாகும்.

மோக்ரைட்டு கனிமமானது  P21/a என்ற இடக்குழுவுடன் ஒற்றைச்சரிவச்சுப் படிக அமைப்பில் படிகமாகிறது..

## மேலும் காண்க
*அம்மோனியம் இரும்பு(II) சல்பேட்டு

## மேற்கோள்கள்

பகுப்பு:அமோனியம் கனிமங்கள்
பகுப்பு:இரும்பு(II) கனிமங்கள்
பகுப்பு:சல்பேட்டுக் கனிமங்கள்
பகுப்பு:ஒற்றைச்சரிவச்சுக் கனிமங்கள்
சகுந்தலா காதிக்

**சகுந்தலா காதிக்** (Shakuntala Khatik) ஓர் இந்திய அரசியல்வாதியும் இந்தியத் தேசிய காங்கிரசு கட்சியின் உறுப்பினரும் ஆவார். இவர் மத்தியப் பிரதேசத்தின் கரேரா தொகுதியின் சட்டமன்ற உறுப்பினராக இருந்துள்ளார்.

## வாழ்க்கை
லகன்லால் காதிக்கை மணந்த இவருக்கு மூன்று மகன்கள் மற்றும் ஒரு மகள் உள்ளனர்.

2008ஆம் ஆண்டு மத்தியப் பிரதேச சட்டமன்றத் தேர்தலில் கரேரா சட்டமன்றத் தொகுதியில் போட்டியிட்டு தோல்வியடைந்தாலும், 2013ஆம் ஆண்டு வெற்றி பெற்று முதல் முறையாக சட்டமன்ற உறுப்பினர் ஆனார்.

## சட்ட விவகாரங்கள்
ஜூன் 2017-இல் கரேராவில் மந்த்சௌர் துப்பாக்கிச் சூட்டுக்கு எதிரான போராட்டத்தின் போது ஒரு கும்பலுடன் காவல் நிலையத்தை தாக்கத் தூண்டியதற்காக சகுந்தலா மீது முதல் தகவல் அறிக்கை தாக்கல் செய்யப்பட்டது.

## மேலும் பார்க்கவும்

* மத்தியப் பிரதேச சட்டமன்றம்

## மேற்கோள்கள்

## வெளி இணைப்புகள்

* Shakuntala Khatik on Facebook

பகுப்பு:மத்தியப் பிரதேச சட்டமன்ற மகளிர் உறுப்பினர்கள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:வாழும் மக்கள்
பகுப்பு:1965 பிறப்புகள்
சிரி சந்து ராம்

**சிரி சந்து ராம்** (*Siri Chand Ram*) இந்தியாவைச் சேர்ந்த ஒரு தடகள விளையாட்டு வீரராவார். சந்து ராம் பைராகி என்ற பெயராலும் இவர் அறியப்படுகிறார். 1958 ஆம் ஆண்டு சனவரி மாதம் 26 ஆம் தேதியன்று இவர் பிறந்தார். 1982 ஆம் ஆண்டு புதுதில்லியில் நடைபெற்ற ஆசிய விளையாட்டுப் போட்டிகளில் சிரி சந்து ராம் 20 கிலோமீட்டர் நடை போட்டியில் தங்கப்பதக்கம் வென்றார். 1984 ஆம் ஆண்டு நடைபெற்ற ஒலிம்பிக்குப் போட்டியிலும் இவர் பங்கேற்றார். 20 கிலோமீட்டர் நடைப் போட்டியில் இவரது தனிப்பட்ட சிறந்த சாதனை 1-27:20 மணியாகும். (1985).இந்திய அரசாங்கம் சிரி சந்து ராமுவிற்கு 1982 ஆம் ஆண்டு அருச்சுனா விருதையும், 1983 ஆம் ஆண்டில் பத்மசிறீ விருதையும் வழங்கி சிறப்பித்துள்ளது.

## மேற்கோள்கள்

* 

பகுப்பு:1958 பிறப்புகள்
பகுப்பு:இந்தியத் தடகள வீரர்கள்
பகுப்பு:அரியானா நபர்கள்
பகுப்பு:அருச்சுனா விருது பெற்றவர்கள்
பகுப்பு:பத்மசிறீ விருது பெற்றவர்கள்
1442

**1442** (**[[ரோம எண்ணுருக்கள்|(MCDXLII]]**) பழைய யூலியன் நாட்காட்டியில் திங்கட்கிழமையில் தொடங்கிய ஒரு சாதாரண ஆண்டாகும். இது பொது ஊழி (பொ.ஊ), அனோ டொமினி (கிபி) காலத்தின் 1442 ஆம் ஆண்டும், 2-ஆம் ஆயிரமாண்டின் 442-ஆம் ஆண்டும், 15-ஆம் நூற்றாண்டின் 42-வது ஆண்டும் ஆகும்.

## நிகழ்வுகள்
* மார்ச்சு 18&ndash;25 &ndash; திரான்சில்வேனியாவில் சிபியூ நகருக்கு அருகில் 80,000 படையினரைக் கொண்ட உதுமானிய இராணுவத்திற்கு எதிராக நடந்த போரில் யோன் உனியாடி தலைமையிலான அங்கேரியப் படையினர் வென்றனர்.
* சூன் 2 &ndash; நாபொலியின் மன்னராக அராகனின் ஐந்தாம் அல்பொன்சோ தன்னைத்தானே அறிவித்துக் கொண்டார்.
*போர்த்துக்கீச மாலுமிகள் செனகல் ஆற்றை முதல்தடவையாக வந்தடைந்தனர்.
*வங்காளதேசத்தில் அறுபது தூண் பள்ளிவாசலின் கட்டுமானம் தொடங்கப்பட்டு, 1459 இல் நிறைவடைந்தது.

## பிறப்புகள்
* ஏப்ரல் 28 &ndash; இங்கிலாந்தின் நான்காம் எட்வர்டு மன்னர் (இ. 1483)
* சூலை 3 &ndash; கோ-சூச்சிமிக்காடோ, சப்பானியப் பேரரசர் (இ. 1500)

## இறப்புகள்
* அகமது சா, குசராத்திய சுல்தான் 

## மேற்கோள்கள்
உலுல்சாசைட்டு

**உலுல்சாசைட்டு** (*Lulzacite*) என்பது Sr2Fe2+(Fe2+,Mg)2Al4(PO4)4(OH)10. என்ற மூலக்கூற்று வாய்பாட்டால் விவரிக்கப்படும் ஒரு கனிமம் ஆகும். இசுட்ரோன்சியம் தனிமத்தின் பாசுபேட்டு கனிமம் என்று இது வகைப்படுத்தப்படுகிறது.

பிரான்சு நாட்டில் உள்ள குவார்ட்சைட்டு வைப்புகளிலில் (47°42′50″வடக்கு 1°29′20″மேற்கு) இந்த கனிமம் முதலில் 2000 ஆம் ஆண்டில் கண்டுபிடிக்கப்பட்டது. கனிமத்தை கண்டுபிடித்த பிரெஞ்சு புவியியலாளர் ஒய். உலுல்சாக்கு நினைவாக அவர் பெயர் கனிமத்திற்கு வைக்கப்பட்டது. இந்த வைப்புப் படிவுகளில் உலுல்சாசைட்டு கனிமம் குவார்ட்சு மற்றும் சிடரைட்டு கனிம இழைகளின்    குவார்ட்சைட்டு-சுண்ணாம்பு பற்றிணைப்பாக  காணப்படுகிறது. இவ்விழைகளில் அபாடைட்டு, கோயாசைட்டு மற்றும் பைரைட்டு ஆகிய கனிமங்களும் சேர்ந்திருக்கின்றன.

P என்ற இடக்குழுவுடன் உலுல்சாசைட்டு முச்சரிவச்சுக் கனிமமாக படிகமாகிறது. (Pb2Zn(Fe2+,Zn)2Fe3+4(AsO4)4(OH)10). என்ற மூலக்கூற்று வாய்ப்பாட்டைக் கொண்ட இயேமிசைட்டு கனிமத்தின் படிக அமைப்பை ஒத்த வடிவமைப்பையே உலுல்சாசைட்டும் ஏற்றுள்ளது.

பன்னாட்டு கனிமவியல் சங்கம் உலுல்சாசைட்டு கனிமத்தை Lul என்ற குறியீட்டால் அடையாளப்படுத்துகிறது.

## மேற்கோள்கள்

பகுப்பு:பாசுப்பேட்டு கனிமங்கள்
பகுப்பு:இசுட்ரோன்சியம் கனிமங்கள்
பகுப்பு:இரும்பு(II) கனிமங்கள்
பகுப்பு:மக்னீசியக் கனிமங்கள்
பகுப்பு:அலுமினியம் கனிமங்கள்
பகுப்பு:முச்சரிவச்சுக் கனிமங்கள்
அமர் சிங் யாதவ்

**அமர் சிங் யாதவ்** (*Amar Singh Yadav*) பாரதிய ஜனதா கட்சியினைச் சார்ந்த இந்திய அரசியல்வாதியும் ஆவார். இவர் மத்தியப் பிரதேசம் ராஜ்கர் சட்டமன்றத் தொகுதியில் 2013 முதல் 2018 வரை சட்டமன்ற உறுப்பினராகப் பணியாற்றினார். அமர் சிங் 2018ஆம் ஆண்டு நடைபெற்ற மத்தியப் பிரதேச சட்டப் பேரவைத் தேர்தலில் பாபு சிங் தன்வாரிடம் தோல்வியடைந்தார். 2023ஆம் ஆண்டு நடைபெற்ற தேர்தலில் மீண்டும் யாதவ் போட்டியிட்டு பாபு சிங் தன்வாரைவிட சுமார் 23000 வாக்குகள் கூடுதலாகப் பெற்று வெற்றி பெற்றார்.

## மேற்கோள்கள்

பகுப்பு:வாழும் மக்கள்
பகுப்பு:மத்தியப் பிரதேச அரசியல்வாதிகள்
கொடகரா

**கொடகரா**  (*Kodakara*)  இந்தியாவின் தென் பகுதியிலுள்ள கேரள மாநிலம் திருச்சூர் மாவட்டத்தில் உள்ள ஒரு நகரமாகும். இது தேசிய நெடுஞ்சாலை எண் 544 சாலையில் திருச்சூர் நகருக்கு தெற்கே 20 கிலோமீட்டர் தொலைவிலும், புதுக்காடு நகருக்கு தெற்கே 3 கிமீ  தொலைவிலும்,  சாலக்குடி நகருக்கு வடக்கில்  10 கிலோமீட்டர் தொலைவிலும் அமைந்துள்ளது.  நிர்வாகரீதியாக   கொடகரா  சாலக்குடி தாலுக்காவின்  கொடகரா பஞ்சாயத்திலும்,  இரிஞ்சாலக்குடா வருவாய் கோட்டத்தின் ஒரு பகுதியாகவும் செயல்படுகிறது.  கொடகரா பஞ்சாயத்து சாலக்குடி சட்டமன்ற தொகுதி மற்றும் சாலக்குடி மக்களவைத் தொகுதி ஆகியவற்றுக்கு உட்பட்ட ஒரு  பகுதியாகும். 

## மக்கள்தொகையியல்
2011ஆம் ஆண்டு மேற்கொள்ளப்பட்ட இந்திய  இந்திய மக்கள் தொகை கணக்கெடுப்பின்படி, கொடகராவில் 15,473 ஆண்களும் 16,728 பெண்களுமாக மொத்தம்  32,201 பேர் இருந்தனர்.

## கொடகரா அவாலா ஊழல்
2021 கேரள சட்டப் பேரவைத் தேர்தல் முடிவு தெரிந்த சில வாரங்களுக்குப் பிறகு, 2021 ஆம் ஆண்டு தேர்தலுடன் தொடர்புடைய சட்டவிரோத கருப்புப் பணத்தை கொண்டு சென்றதாக கேரள பாரதிய சனதா  தலைமைக்கு எதிராக குற்றச்சாட்டுகள் எழுந்தன.  கொடகராவில் பணமும் கைப்பற்றப்பட்டது.  கேரள காவல் துறையினர் இந்த வழக்கை அமலாக்க இயக்குனரகத்திடம் ஒப்படைத்தனர்.  தேர்தலுக்கு 3 நாட்களுக்கு முன்பு 2021 ஆம் ஆண்டு ஏப்ரல் மாதம் 3 ஆம் தேதியன்று கொடகராவில் பணம் கொள்ளையடிக்கப்பட்டது.  இதன் உண்மையான தொகை ரூ.3.5 கோடி என்றும், அது பாரதிய சனதா கட்சியின் தேர்தல் பிரச்சாரத்திற்காக கொண்டு வரப்பட்டது என்றும் காவல் துறையினர் தெரிவித்தனர்.  இந்த வழக்கில் பாரதிய சனதாவின் மாநிலத் தலைவர் கே.சுரேந்திரன் முக்கிய குற்றவாளியாக சேர்க்கப்பட்டார்.  இடது சாரி மற்றும் பாரதிய சனதா இடையேயான பரசுபர புரிந்துணர்வு காரணமாக கேரள காவல்துறை முதலில் இக்குற்றத்தை விசாரிக்கவில்லை என்று ஐக்கிய சனநாயக முன்னணி  குற்றம் சாட்டியது. 

## மேற்கோள்கள்

பகுப்பு:திருச்சூர் மாவட்டத்தில் உள்ள ஊர்களும் நகரங்களும்
பகுப்பு:Coordinates on Wikidata
பகுப்பு:கேரளம்
மணலூர் (திருச்சூர் மாவட்டம்)

**மணலூர்** (Manaloor) இந்தியாவின்  தென் பகுதியிலுள்ள  கேரள மாநிலம் திருச்சூர் மாவட்டத்தில் உள்ள ஒரு சிறிய கிராமம் ஆகும்.  திருச்சூர் மாவட்டத்தில் உள்ள தேர்தல் தொகுதிகளில் இதுவும் ஒன்றாகும். 

## மக்கள்தொகையியல்
2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின் படி மணலூர் கிராமத்தில் 17757 பேர் வசித்தனர். இதில் 8442 பேர் ஆண்களாகவும் 9315 பேர் பெண்களாகவும் இருந்தனர்.

## அரசியல்
மணலூர் சட்டமன்றத் தொகுதி திருச்சூர் மக்களவைத் தொகுதிக்கு உட்பட்ட ஒரு பகுதியாகும். 

## இயற்கை விவசாயம்
மணலூர் இயற்கை விவசாயத்திற்கு பெயர் பெற்ற கிராமமாகும். இந்தியப் பிரதமர் 2016 ஆம் ஆண்டில்  மணலூருக்குச் சென்றபோது, இயற்கை வேளாண்மை நுட்பங்களைப் பயன்படுத்தி மணலூரில் 3,000 வலுவான பார்வையாளர்களுக்கு உணவு தயாரிக்கப்பட்டது. 

## பிரபலமான ஆளுமைகள்
வி.எம்.சுதீரன் - இந்திய அரசியல்வாதி

சிஎன் செயதேவன் -இந்திய அரசியல்வாதி

மறைந்த கிருசுணன் கனியபரம்பில் - இந்திய அரசியல்வாதி

## மேற்கோள்கள்


பகுப்பு:திருச்சூர் மாவட்டத்தில் உள்ள ஊர்களும் நகரங்களும்
பிகங்கா தீவு

**பிகங்கா தீவு**  (*Bihanga Island*) வங்காளதேச நாட்டின் பர்குனா மாவட்டத்தில் உள்ள பதர்கட்டா துணை மாவட்டத்தில்  அமைந்துள்ளது. இது பாலேசுவரி நதியின் ஒரு தீவாகும். தீவு நீண்ட காலத்திற்கு முன்பே கண்டுபிடிக்கப்பட்டாலும், அது சமீபத்தில்தான் பிகங்கா தீவு  என்று பெயரிடப்பட்டது. வங்காள மொழியில் பிகங்கா என்ற பெயருக்கு "பறவை" என்று பொருள். உள்ளூர் மக்களுக்கு இதை  **தன்சீர் சார்** என்ற பெயரால் அழைக்கின்றனர். ஒரு காலத்தில், தீவில் *தன்சீ* செடிகள் அதிகம் இருந்தன. இது உலக பாரம்பரியச் சின்னமான சுந்தரவனக் காடுகளுக்கு  அருகில் அமைந்துள்ளது.  

## நிலவியல்
வங்காள விரிகுடாவிற்கு இடையில் மேற்கில் உலக பாரம்பரிய சுந்தரவனம், கிழக்கில் பதர்காட்டா துணைமாவட்டம் , சோர்த்வானி ஒன்றியம், சுந்தரவனக் காடுகளின் சில பகுதிகள் வடக்கிலும், தெற்கில் பாலேசுவரி நதியும் பிகங்கா நதியின் எல்லைகளாக உள்ளன.  .

## மேற்கோள்கள்

பகுப்பு:வங்காளதேசத்தின் தீவுகள்
இராமக்காள் ஏரி

**இராமக்காள் ஏரி** (*Ramakkal Lake*) என்பது தமிழ்நாட்டின் தர்மபுரி மாவட்டத்தில் தர்மபுரி நகருக்கு அருகில் அமைந்துள்ள ஒரு ஏரி ஆகும்.

## நிலவியல்
இந்தியாவின், தமிழ்நாட்டின்  தருமபுரியில் 259 ஏக்கர் பரப்பளவில் 33.5 மில்லியன் கன அடி கொண்ட இந்த ஏரியிலிருந்து 111 எக்டேர் நிலம் பாசன வசதி பெறுகிறது. இந்த ஏரி நீரானது நீர்ப்பாசனம், மீன்பிடித்தல், விலங்குகளின் தேவைகளுக்கும் பயன்படுத்தப்படுகிறது.

**மாசுபாடு**

தருமபுரி நகராட்சியின் 33 வார்டுகளில் இருந்தும் கழிவுநீரானது மழைநீர் வடிகால் வழியாக ஏரியில் விடப்படுவதாக குற்றச்சாட்டு எழுந்துள்ளது. 2014ல், பொதுப்பணித்துறை மூலம், தலா, 20 லட்சம் ரூபாய் மதிப்பில், இரண்டு கழிவுநீர்த் தரமேற்றல் நிலையங்கள் அமைக்கப்பட்டன. அவை செயல்படாததால், ஏரியில் கழிவுநீர் கலக்கிறது.

## மேற்கோள்கள்

பகுப்பு:தருமபுரி மாவட்ட ஏரிகள்
பகுப்பு:Coordinates on Wikidata
சி. எஸ். ராவ்

**சி. சீ. ராவ்** (1924 - 8 டிசம்பர் 2004) ஓர் இந்திய நடிகரும், எழுத்தாளரும் மற்றும் இயக்குநரும் ஆவார். இவர் திரைப்பட இயக்குநர் சித்தஜல்லு புல்லையாவின் மகன். இவர் தமிழ், தெலுங்கு, மலையாளம் மற்றும் ஒரியா மொழிகளில் 65 படங்களை இயக்கியுள்ளார். *[[லவகுசா (1963 திரைப்படம்)|லவகுசா]]* (1963) மற்றும் *தேசமன்டே மனுஷுலோயி* (1970) ஆகிய படங்களை இயக்கியதற்காக இரண்டு தேசிய திரைப்பட விருதுகளைப் பெற்றுள்ளார். முக்தா சீனிவாசன், கே. எஸ். சேதுமாதவன் உள்ளிட்ட இயக்குநர்கள் இவரிடம் உதவியாளர்களாக பணியாற்றினர்.

## ஆரம்ப வாழ்க்கை மற்றும் தொழில்
ஆந்திரப் பிரதேசத்தின் கிழக்கு கோதாவரியில் உள்ள காக்கிநாடாவில் 1924 இல் பிறந்தார். இவர் குழந்தை நடிகராக திரைப்படங்களில் தனது வாழ்க்கையைத் தொடங்கினார். இவரின் தந்தை சித்தஜல்லு புல்லையா இயக்கத்தில் 1936 இல் வெளியான *அனுசுயா* மற்றும் *துருவா*  என்ற இரண்டு படங்களில் தோன்றினார். பின்னர் ஒளிப்பதிவாளர் கே. ராம்நாத், கலை இயக்குநர் வி. ஏ. கே.சேகர் மற்றும் உதய் சங்கர் ஆகியோரிடம் உதவியாளராகப் பணியாற்றினார். 1953 ஆம் ஆண்டு *பக்கிண்டி அம்மாயி* திரைப்படத்தில் நடிகராகவும் திரைக்கதை எழுத்தாளராகவும் தனது தந்தைக்கு உதவியாக இருந்தார்.

இவர் பொன்னி (1953) என்ற தமிழ்த்திரைப்படத்தில் இயக்குநராக அறிமுகமானார். பின்னர் தெலுங்கில் *ஸ்ரீ கிருஷ்ண துலாபாரம்* (1955) என்ற படத்துடன் அறிமுகமானார். இவர் தமிழ், தெலுங்கு, மலையாளம் மற்றும் ஒரியா மொழிகளில் 65 திரைப்படங்களை இயக்கியுள்ளார். லவ குசா (1963), *மஞ்சி மனசுக்கு மஞ்சி ரோஜுலு* (1958), *சாந்தினிவாசம்* (1960), *அபிமானம்* (1960), *டைகர் ராமுடு* (1962), *வால்மீகி* (1963), *கஞ்சு கோட்டா* (1967), *கோவுலா கோபண்ணா* (1968) , *ஏகவீர* (1969), *ஜீவிதா சக்ரம்* (1971), *ஸ்ரீ கிருஷ்ணாஞ்சநேய யுத்தம்* (1972), *தனமா?* *தெய்வமா?* (1973), *யசோதா கிருஷ்ணா* (1975), மற்றும் *மகாகவி க்ஷேத்ரய்யா* (1976). ஆகியவை இவரது பிரபலமான தெலுங்குத் திரைப்படங்கள்.  *பெல்லி சந்ததி* (1959), *இண்ட்லோ ராமையா வீதிலோ கிருஷ்ணய்யா* (1982), *ஜேபுதொங்கா* (1987), மற்றும் *கோகிலா* (1989) உள்ளிட்ட பல திரைப்படங்கள் இவர் நடித்தார்.

## சொந்த வாழ்க்கை
கண்ணாம்பா மற்றும் கடாரு நாகபூஷணம் ஆகியோரின் மகளை மணந்தார். தனது மனைவியின் மரணத்திற்குப் பிறகு, இவர் நடனக் கலைஞரும் நடிகையுமான ராஜசுலோச்சனாவைக் காதலித்து மணந்தார். இவர்களுக்கு திருமணமாகி இரட்டை மகள்கள் இருந்தனர்.  சி. எஸ். ராவ் 8 டிசம்பர் 2004 அன்று சென்னையில் இறந்தார்.

## மேற்கோள்கள்

பகுப்பு:தெலுங்குத் திரைப்பட நடிகர்கள்
பகுப்பு:மலையாளத் திரைப்பட இயக்குநர்கள்
பகுப்பு:தமிழ்த் திரைப்பட இயக்குநர்கள்
பகுப்பு:2004 இறப்புகள்
பகுப்பு:தெலுங்குத் திரைப்பட இயக்குநர்கள்
திக்லிப்டெரா புப்லியுரோய்டெசு

**திக்லிப்டெரா புப்லியுரோய்டெசு** (தாவர வகைப்பாட்டியல்: *Dicliptera bupleuroides*) என்பது  முண்மூலிகைக் குடும்பத்திலுள்ள ஒரு வகை பூக்கும் தாவரமாகும். இக்குடும்பத்தில், 207 பேரினங்கள்   மட்டுமே ஏற்றுக் கொள்ளப்பட்டுள்ளன. அதில் ஒரு பேரினமான, “திக்லிப்டெரா” பேரினத்தில், 223 இனங்கள் ஏற்றுக்கொள்ளப்பட்டுள்ளன. அவற்றில் ஒரு இனமாக இத்தாவரம் உள்ளது. இத்தாவரயினம் குறித்த முதல் ஆவணக்குறிப்பு, 1832 ஆம் ஆண்டு வெளிவந்துள்ளது. இந்தியா, வங்களாதேசம், மியான்மர், சீனா, தாய்லாந்து, வியாட்நாம், நேபாளம், லாவேசு ஆகிய நாடுகளின் அகணிய தாவரமாக இவ்வினம் உள்ளது. இத்தாவரம், மூலிகையாக பாரம்பரிய மருத்துவத்தில் பயனாகிறது.பாக்டீரியா, புற்றுநோய், உயிர் வளியேற்ற எதிர்ப்பொருள் ஆய்வில் பயனாகிறது.

## மேற்கோள்கள்

## இதையும் காணவும்
*மூலிகைப் பட்டியல் (தமிழ்நாடு)

## வெளியிணைப்புகள்
* *Dicliptera bupleuroides* தாவரயினத்தின் கட்டற்ற படங்களுள்ள இணைய தளம், பிலிக்கர் படம்

பகுப்பு:முண்மூலிகைக் குடும்பம்
பகுப்பு:தாவரவியல் பெயருடையக் கட்டுரைகள்
பகுப்பு:படிமங்களில்லா தாவரவியல் கட்டுரைகள்
கே. பி. கிருஷ்ணகுமார்

[alt=|thumb| அமர்குடிரில் கே.பி.கிருஷ்ணகுமாரின் [இரவீந்திரநாத் தாகூர்|இரவீந்திரநாத் தாகூரின் சிலை]]
**கே. பி. கிருஷ்ணகுமார்** (*K. P. Krishnakumar*) (1958 - 26 டிசம்பர் 1989) ஒரு இந்திய சிற்பி மற்றும் ஓவியர் ஆவார்.

## வாழ்க்கை
கிருஷ்ணகுமார் கேரளாவிலுள்ள குட்டிப்புரத்தில் பிறந்தார். இவர் விஸ்வபாரதி பல்கலைக்கழகத்தில் பயின்றார்.

கிருஷ்ணகுமார் இந்திய தீவிர ஓவியர்கள் மற்றும் சிற்பிகள் சங்கத்தை வழிநடத்த உதவினார். அது அவரது மரணத்தைத் தொடர்ந்து இல்லாமல் போனது.  

இவர் 26 டிசம்பர் 1989 அன்று தற்கொலை செய்து கொண்டார்.

## கலை
கிருஷ்ணகுமாரின் படைப்பில் பல இளைஞர்களின் உருவங்கள் உள்ளன, அவை சுய உருவப்படங்கள் என்று ஜாவேரி பரிந்துரைக்கிறார்.  அவரது *வாஸ்கோடகாமா* (1985) காலனித்துவத்தின் கருப்பொருள்களை ஆராய்வதாக வைமா வாதிடுகிறார்.  அவர் பாப்லோ பிக்காசோ, அகஸ்டே ரோடின் மற்றும் இயக்குநர் ஜீன்-லூக் கோடார்ட் ஆகியோரின் தாக்கம் இவரிடம் இருந்தது.

கிருஷ்ணகுமார் 2013 இல் கொச்சி-முசிரிஸ் பைனாலேயில் காட்சிக்கு வைக்கப்பட்டார் 

## மேற்கோள்கள்

## வெளி இணைப்புகள்

* கே.பி.கிருஷ்ணகுமாரின் படைப்புகள் குறித்து சிவாஜி பணிக்கர்
* *[[மலையாள மனோரமா|மலையாள மனோரமாவில்]]* கிருஷ்ணகுமாரின் படைப்புகளின் கண்காட்சி பற்றிய அறிக்கை

பகுப்பு:மலப்புறம் மாவட்ட மக்கள்
பகுப்பு:1989 இறப்புகள்
பகுப்பு:1958 பிறப்புகள்
செலீனினைல் புளோரைடு

**செலீனினைல் புளோரைடு**  (*Seleninyl fluoride*) என்பது  SeOF2 என்ற மூலக்கூற்று வாய்பாடால் விவரிக்கப்படும் ஒரு கனிம வேதியியல் சேர்மமாகும். செலீனியத்தின் ஆக்சிபுளோரைடு சேர்மமாக செலீனினைல் புளோரைடு கருதப்படுகிறது.   

## தயாரிப்பு
செலீனியம் ஆக்சிகுளோரைடும் பொட்டாசியம் புளோரைடும் சேர்ந்து வினைபுரிவதால் செலீனினைல் புளோரைடு உருவாகிறது.

:2 KF + SeOCl2 → 2 KCl + SeOF2

செலீனியம் டெட்ராபுளோரைடுடன்  நீர் அல்லது செலீனியம் ஈராக்சைடு வினைபுரிவதாலும் செலீனினைல் புளோரைடு உருவாகிறது.

:SeF4 + H2O → SeOF2 + 2 HF
:SeF4 + SeO2 → 2 SeOF2

செலீனியம் டையாக்சைடு ஆக்சைடு மற்றும் கந்தக டெட்ராபுளோரைடு ஆகியவற்றின் வினையும் செலீனினைல் புளோரைடை உருவாக்குகிறது.

:SeO2 + SF4 → SeOF2 + SOF2

## வினைகள்
செலீனினைல் புளோரைடு சேர்மம் செனான் இருபுளோரைடுடன் சேர்ந்து வினைபுரிந்து Xe(OSeF5)2 சேர்மத்தை கொடுக்கிறது.

:3 XeF2 + 2 SeOF2 → Xe(OSeF5)2 + 2 Xe 

புளோரின் வாயு மற்றும் பொட்டாசியம் புளோரைடுடன் செலீனினைல் புளோரைடு வினைபுரிந்து பெண்டாபுளோரோசெலீனியம் ஐப்போபுளோரைட்டை உருவாக்குகிறது.

:SeOF2 + KF → K+[SeOF3]− —F2→ K+[SeOF5]− —F2→ KF + SeOF6

## பயன்
செலீனினைல் புளோரைடு ஒரு சிறப்பு கரைப்பானாகப் பயன்படுத்தப்படுகிறது.

## மேற்கோள்கள்

பகுப்பு:புளோரைடுகள்
பகுப்பு:செலீனியம்(IV) சேர்மங்கள்
பிரதீப் காந்தி

**பிரதீப் காந்தி**  (*Pradeep Gandhi*) இந்தியாவைச் சேர்ந்த ஓர் அரசியல்வாதியாவார். 1964 ஆம் ஆண்டு திசம்பர் மாதம் 26 ஆம் தேதியன்று இவர் பிறந்தார்.  பாரதிய சனதா கட்சியின் உறுப்பினராக  சத்தீசுகர் மாநில அரசியலில்  செயல்பட்டார்.

இந்தியாவின் 14 ஆவது மக்களவையில் உறுப்பினராக இருந்தார். சத்தீசுகரின் இராச்நந்தகாவுன் நாடாளுமன்றத் தொகுதி தொகுதியை பிரதிநிதித்துவப்படுத்தினார். 2004 ஆம் ஆண்டில் சத்தீசுகர் மாநிலத்தில் சட்டமன்ற உறுப்பினராகவும்  இருந்தார்.

கீர்த்தி காந்தி என்ற பெண்ணை திருமணம் செய்து கொண்டார். தம்பதியருக்கு இரண்டு மகன்கள் மற்றும் ஒரு மகள் உள்ளனர்.

## வெளியேற்றம்
நொய்டாவைச் சேர்ந்த ஊடக நிறுவனமான கோப்ராபோசுட்டின் கொடுக்கு நடவடிக்கையான துரியோதனா நடவடிக்கை  2005 ஆம் ஆண்டு  12 திசம்பர் மாதம் 12 ஆம் தேதியன்று இந்திய இந்தி செய்தி தொலைக்காட்சியான ஆச்சு தக்கில் ஒளிபரப்பப்பட்டது.  பிரதீப் காந்தி ரூ. 55000 கையூட்டு  வாங்கும் காணொளியில் சிக்கினார். பாராளுமன்றத்தில் கற்பனையான கேள்விகளை முன்வைப்பதற்காக இத்தொகை பெறப்பட்டது.

2005  ஆம் ஆண்டு திசம்பர் மாதம் 23 ஆம் தேதியன்று  நாடாளுமன்ற  சிறப்புக் குழு, சபையை அவமதித்ததற்காக இவர் குற்றவாளி எனக் கண்டறிந்தது. இவருடன் காணொளியில் சிக்கிய 11 நாடாளுமன்ற உறுப்பினர்களையும் வெளியேற்ற வேண்டும் என்ற தீர்மானத்தைத் தொடர்ந்து, இவர் நாடாளுமன்றத்திலிருந்து வெளியேற்றப்பட்டார்.

## மேற்கோள்கள்


பகுப்பு:14வது மக்களவை உறுப்பினர்கள்
பகுப்பு:வாழும் மக்கள்
பகுப்பு:1964 பிறப்புகள்
பகுப்பு:சத்தீசுகர் அரசியல்வாதிகள்
பகுப்பு:பாரதிய ஜனதா கட்சி அரசியல்வாதிகள்
காரக்காஞ்சிரம்

**காரக்காஞ்சிரம்** (தாவர வகைப்பாட்டியல்: *Dicliptera paniculata*, *திக்லிப்டெரா பனிகுலாட்டா*) என்பது  முண்மூலிகைக் குடும்பத்திலுள்ள ஒரு வகை பூக்கும் தாவரமாகும். இக்குடும்பத்தில், 207 பேரினங்கள் மட்டுமே ஏற்றுக் கொள்ளப்பட்டுள்ளன. அதில் ஒரு பேரினமான, “திக்லிப்டெரா” பேரினத்தில், 223 இனங்கள் ஏற்றுக்கொள்ளப்பட்டுள்ளன. அவற்றில் ஒரு இனமாக இத்தாவரம் உள்ளது. இத்தாவரயினம் குறித்த முதல் ஆவணக்குறிப்பு, 2007 ஆம் ஆண்டு வெளிவந்துள்ளது. ஆப்பிரிக்க நாடுகள், இந்தியா, வளைகுடா நாடுகள், சீனா, தாய்லாந்து, நேபாளம், பாக்கிசுதான், வியட்நாம் போன்ற பல நாடுகளின் அகணிய உயிரி|அகணிய தாவரமாக இவ்வினம் உள்ளது. இத்தாவரம், மூலிகையாக பல நாடுகளின் பாரம்பரிய மருத்துவத்தில் பயனாகிறது.குறிப்பாக, பலவித பூச்சிக்கடி, பாக்டீரியா நோய் மருத்துவ ஆய்வுகளில் பயன்படுத்தப்படுகிறது.

## மேற்கோள்கள்

## இதையும் காணவும்
*மூலிகைப் பட்டியல் (தமிழ்நாடு)

பகுப்பு:முண்மூலிகைக் குடும்பம்
பகுப்பு:தாவரவியல் பெயருடையக் கட்டுரைகள்
பகுப்பு:தமிழ்நாட்டின் தாவரங்கள்
மும்போ தீவு

**மும்போ தீவு** (*Mumbo Island*) தென்கிழக்கு ஆப்பிரிக்க நாடான மலாவியில் உள்ள மலாவி ஏரி தேசிய பூங்காவிற்குள் உள்ள ஒரு தீவாகும். இது தலைநகர் லிலாங்வேக்கு கிழக்கே சுமார் 100 கிலோமீட்டர் (62 மைல்) தொலைவில் மத்திய பிராந்தியத்தின் சலிமா மாவட்டத்தில் அமைந்துள்ளது. மும்போ தீவில் நிரந்தர குடியேற்றம் ஏதும் இல்லை. ஆனால் தீவில் ஒரு சுற்றுச்சூழல் சிறுவிடுதி ஒன்று உள்ளது.

## வனவிலங்குகள்
மும்போ  தீவில் ஆப்பிரிக்க மீன் கழுகு, உடும்பு, ஆப்பிரிக்க நகமற்ற நீர்நாய் மற்றும் பல வகையான சிச்சிலிபார்மீசு வகை மீன் இனங்கள் உள்ளன..

## மேற்கோள்கள்

பகுப்பு:ஏரித் தீவுகள்
பகுப்பு:மலாவி
பகுப்பு:ஆப்பிரிக்கத் தீவுகள்
காமராஜர் ஏரி

**காமராஜர் ஏரி** (*Kamarajar Lake*) என்பது தமிழ்நாட்டின் திண்டுக்கல் மாவட்டத்தின், ஆத்தூர் என்ற சிற்றூரில் உள்ள ஒரு ஏரியாகும். பருவமழையால் நீர்வசதி பெறும் இந்த நீர்நிலை  பரப்பளவில் அமைந்துள்ளது. இந்த ஏரியானது ஆத்தூர் கிராமத்தில் இருந்து   தொலைவில் உள்ளது. இது மேற்குத் தொடர்ச்சி மலைகளின் பின்னணியில் உள்ள அழகிய இடத்தில் அமைந்துள்ளது. மீன்பிடிப் பரிசல், தென்னை, வாழைத் தோட்டங்கள், ஏலக்காய்த் தோட்டங்கள் போன்றவை இங்கு காணப்படும் அழகிய காட்சிகளாகும். ஏரியில் நீச்சல் அனுமதிக்கப்பட்டுள்ளது.

ஏரியின் வடக்கு எல்லையில் சில சுற்றுச்சூழலுக்கு உகந்த ஓய்வு இல்லங்கள் சுற்றுலாப் பயணிகளுக்காக அமைக்கபட்டுள்ளன. தென்னை, மா மரங்கள் இப்பகுதியில் ஏராளமாக இருப்பதால், இங்கு வெப்பமண்டல சூழல் நிலவுகிறது.

இப்பகுதியில் உள்ள கிராமப்புறங்களில் நடைபயிற்சி செல்வது இந்த பகுதியில் மிகவும் பரவலரான நடவடிக்கைகளில் ஒன்றாகும். காமராஜர் ஏரியைச் சுற்றி பல நடைபாதைகள் உள்ளன. காமராஜர் ஏரிக்கு அருகில் பார்க்க வேண்டிய பெரும்பாலான இடங்களுக்கு இந்த நடைபாதைகளைப் பயன்படுத்தி போதுமான நேரத்தில் நடந்து செல்லலாம்.

பாதைகளில் பல பறவைகள் காணப்படுகின்றன. மயில்கள், நாரைகள், மீன் கொத்திகள், கொக்குகள், ஹெரான்கள், தேன்சிட்டுகள் போன்ற பறவைகள் அனைத்தும் இப்பகுதிக்கு அடிக்கடி வருவது அறியப்படுகிறது. உண்மையில்,  பிரிட்டனைச் சேர்ந்த ஒரு பறவை நோக்கர் குழு ஒன்று நான்கு நாட்களில் 160 வெவ்வேறு வகையான பறவைகளைப் பார்த்ததை ஆவணப்படுத்தியுள்ளது. மலையேற்றம் இப்பகுதியில் மற்றொரு பிரபலமான சுற்றுலா நடவடிக்கையாகும்.

இந்த பகுதியில் புலிகள் காணப்படவில்லை என்றாலும், மற்ற வகை வனவிலங்குகள் இப்பகுதியில் பரவலாக உள்ளன. இப்பகுதி முழுவதும் சிறுத்தை, கீரி, குரங்கு, கேளையாடு, இந்தியக் காட்டெருது, காட்டுப்பன்றி போன்ற கானுயிர்கள் காணப்படுகின்றன.

பகுப்பு:திண்டுக்கல் மாவட்ட ஏரிகள்
பகுப்பு:Coordinates on Wikidata
எச். லல்லுங்முவானா

**பு எச். லல்லுங்முவானா** (*Pu H. Lallungmuana*) என்பவர் மிசோரத்தைச் சேர்ந்த அரசியல்வாதி ஆவார், இவர் இந்திய நாடாளுமன்றத்தின் கீழ் சபையான 12வது மக்களவையில் சுயேச்சை வேட்பாளராக மிசோரம் மக்களவை உறுப்பினராக இருந்தார்.

## கல்வி
முனைவர் பட்ட ஆய்வு வரை தனது கல்வியை முடித்த இவர், 2008 வரை பச்சுங்கா பல்கலைக்கழகக் கல்லூரியில் முதல்வராகப் பணியாற்றியுள்ளார்.

## அரசியல்
லாலுங்முவானா 1998 இல் மிசோ மக்கள் மாநாடு மற்றும் ஜோரம் தேசியவாதக் கட்சி ஆகியவற்றின் ஆதரவுடன் சுயேட்சை வேட்பாளராகத் தேர்ந்தெடுக்கப்பட்டார், அப்போது இவர் தனக்கு அடுத்து வந்த காங்கிரஸ் போட்டியாளரும் மூத்த காங்கிரஸ் தலைவருமான ஜான் லால்சங்சுவாலாவை 41 வாக்குகள் வித்தியாசத்தில் தோற்கடித்தார்.

## மேற்கோள்கள்

பகுப்பு:12வது மக்களவை உறுப்பினர்கள்
பகுப்பு:வாழும் மக்கள்
பகுப்பு:1944 பிறப்புகள்
மார்கரிடா டேவினா ஆண்ட்ரியாட்டா

**மார்கரிடா டேவினா ஆண்ட்ரியாட்டா** (*Margarida Davina Andreatta*)    பிரேசில் நாட்டின் வரலாறு மற்றும் தொழில்துறை தொல்பொருள் ஆராய்ச்சியாளர் ஆவார். இவர் 1922 ஆம் ஆண்டு ஆகத்து மாதம் 05 ஆம் தேதியன்று பிறந்தார். 2015 ஆம் ஆண்டு சனவரி மாதம் 01 ஆம் தேதியன்று  இறந்தார். 

டேவினா ஆண்ட்ரியாட்டா, பரானாவின் பொன்டிபிகல் கத்தோலிக்க பல்கலைக்கழகத்தில் புவியியல் மற்றும் வரலாற்றைப் படித்தார். 1957 ஆம் ஆண்டு பட்டம் பெற்றார். மேலும் 1982 ஆம் ஆண்டு சாவோ பாலோ பல்கலைக்கழகத்தில்  சமூக மானுடவியலில் முனைவர் பட்டம் பெற்றார். 1972 ஆம் ஆண்டு முதல் அவர் மியூசியு பாலிசுடாவில் ஆராய்ச்சியாளராக பணியாற்றினார், மேலும் சாவோ பாலோ பல்கலைக்கழகத்தில் கற்பித்தார். டேவினா ஆண்ட்ரியாட்டா தனது தொழில் வாழ்க்கையில் ஐம்பத்து நான்கு தொல்பொருள் தளங்களில் பணியாற்றினார். சாவோ பாலோ மற்றும் அதைச் சுற்றியுள்ள வரலாற்று தளங்களில் நிபுணத்துவம் பெற்றார். 2009 ஆம் ஆண்டில், பிரேசிலின் தேசிய தொல்லியல் துறையில் அவர் ஆற்றிய பங்களிப்பை அங்கீகரித்து. பிரேசிலிய தொல்லியல் கழகம் மற்றும் தேசிய வரலாற்று மற்றும் கலை பாரம்பரிய நிறுவனம் ஆகியோரிடமிருந்து சிறந்த சாதனையாளர் விருதைப் பெற்றார்.  

## மேற்கோள்கள்

பகுப்பு:2015 இறப்புகள்
பகுப்பு:1922 பிறப்புகள்
பகுப்பு:தொல்லியலாளர்கள்
மருதம்பூவல்

**மருதம்பூவல்** என்பது இலங்கையில் வட மாகாணத்தின்  முல்லைத்தீவு மாவட்டத்தில் அமைந்துள்ள ஒரு கிராமம் ஆகும். இது புதுக்குடியிருப்பு பிரதேச செயலாளர் பிரிவில் அமைந்துள்ளது. இது புதுக்குடியிருப்புக்குத் தெற்கே அதன் எல்லைக் கிராமமாக அமைந்துள்ளது.

## மேற்கோள்கள்


## வெளி இணைப்புகள்

*தொகைமதிப்பு மற்றும் புள்ளிவிபரத் திணைக்களம், இலங்கை



பகுப்பு:முல்லைத்தீவு மாவட்டத்தில் உள்ள ஊர்களும், நகரங்களும்
ஆக்டினோடாப்னே பவுர்னியே

**ஆக்டினோடாப்னே பவுர்னியே** (*Actinodaphne bourneae*) என்பது இலாரேசி குடும்பத்தில் உள்ள ஒரு வகை தாவரமாகும்.  இது இந்தியாவில் தமிழ்நாட்டில்  மட்டுமே உண்டு . வாழ்விட இழப்பால் இந்த இனம் அச்சுறுத்தப்படுகிறது.

## மேற்கோள்கள்

பகுப்பு:அருகிய தாவரங்கள்
பகுப்பு:தமிழ்நாட்டின் தாவரங்கள்
ஆக்டினோடாப்னே சாலிசினா

***ஆக்டினோடாப்னே சலிசினா*** (***Actinodaphne salicina)*** என்பது  இலாரேசி குடும்பத்தில் உள்ள ஒரு வகை தாவரமாகும் . இது இந்தியாவில் குறிப்பாக கேரளா மற்றும் தமிழ்நாடு ஆகிய இடங்களில் மட்டுமே காணப்படுகிறது. இந்தத் தாவரத்தின் இரண்டு வகைமைகள் மட்டுமே இதுவரை கண்டுபிடிக்கப்பட்டுள்ளன.

## மேற்கோள்கள்

பகுப்பு:அருகிய தாவரங்கள்
பகுப்பு:தமிழ்நாட்டின் தாவரங்கள்
சியோனி மால்வா சட்டமன்றத் தொகுதி

**சியோனி மால்வா சட்டமன்றத் தொகுதி,** (*Seoni-Malwa Assembly constituency*) மத்திய இந்தியாவில் உள்ள மத்தியப் பிரதேச மாநிலத்தின் 230 சட்டமன்றத் தொகுதிகளுள் ஒன்றாகும்.

இது நர்மதாபுரம் மாவட்டத்தின் ஒரு பகுதியாகும்.

## சட்டப் பேரவை உறுப்பினர்கள்

## தேர்தல் முடிவுகள்

### 2023

## மேற்கோள்கள்


பகுப்பு:மத்தியப் பிரதேச அரசியல்
பகுப்பு:மத்தியப் பிரதேச சட்டமன்றத் தொகுதிகள்
அருண் சுபாஷ்சந்திர யாதவ்

**அருண் சுபாஷ்சந்திர யாதவ்** (*Arun Subhashchandra Yadav*) பிறப்பு 15 சனவரி 1974) ஓர் இந்திய அரசியல்வாதியும் 14வது மக்களவை மற்றும் 15வது மக்களவையின் முன்னாள் உறுப்பினரும் ஆவார். இவர் இந்தியத் தேசிய காங்கிரசு கட்சியின் உறுப்பினர் ஆவார். 13 சனவரி 2014 அன்று, மத்தியப் பிரதேச காங்கிரசு கட்சியின் தலைவராக நியமிக்கப்பட்டார்.

## இளமையும் கல்வியும்
அருண் யாதவ், சுபாஷ் யாதவ் மற்றும் தமயந்தி யாதவ் ஆகியோரின் மூத்த மகன். இவர் இந்தூரில் உள்ள டேலி கல்லூரியில் பள்ளிப்படிப்பை முடித்தார். பின்னர் இராசத்தானின் செய்ப்பூரில் உள்ள எசு. எசு. சுபோத் ஜெயின் வணிகவியல் கல்லூரியில் இளங்கலை வணிக பட்டம் பெற்றார்.

## வகித்த பதவிகள்

## மேலும் பார்க்கவும்

* இந்தியாவின் 15வது மக்களவை உறுப்பினர்களின் பட்டியல்

## மேற்கோள்கள்

## வெளி இணைப்புகள்

* Arun Subhashchandra Yadav on Twitter

பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:1974 பிறப்புகள்
பகுப்பு:வாழும் மக்கள்
பகுப்பு:15வது மக்களவை உறுப்பினர்கள்
பகுப்பு:14வது மக்களவை உறுப்பினர்கள்
புரோமோசில் முப்புளோரைடு

**புரோமோசில் முப்புளோரைடு** (*Bromosyl trifluoride*) என்பது BrOF3 என்ற மூலக்கூற்று வாய்பாடால் விவரிக்கப்படும் ஒரு கனிம வேதியியல் சேர்மமாகும். புரோமின், புளோரின், ஆக்சிசன் ஆகிய தனிமங்கள் சேர்ந்து இச்சேர்மம் உருவாகிறது.

## தயாரிப்பு
நீரற்ற ஐதரசன் புளோரைடுடன் பொட்டாசியம் டெட்ராபுளோரோ ஆக்சோபுரோமேட்டு (K[BrOF4) சேர்மத்தை சேர்த்து  –78 °செல்சியசு வெப்பநிலையில் வினைபுரியச் செய்து புரோமோசில் முப்புளோரைடை தயாரிக்கலாம்.

::HF + K[BrOF4] -> BrOF3 + K[HF2]

*இலித்தியம் நைட்ரேட்டுடன் புரோமின் ஐம்புளோரைடை சேர்த்து வினையில் ஈடுபடுத்தினாலும் புரோமோசில் முப்புளோரைடு உருவாகும்.

## இயற்பியல் பண்புகள்
புரோமோசில் முப்புளோரைடு அறை வெப்பநிலையில் நிறமற்ற திரவமாக காணப்படுகிறது. இது தண்ணீருடன் வினைபுரிகிறது.

## வேதிப் பண்புகள்
நிலைப்புத்தன்மை அற்ற புரோமோசில் முப்புளோரைடு அறை வெப்ப நிலையில் சிதைவடைகிறது: 
::2BrOF3 → 2BrF3 + O2

## மேற்கோள்கள்

பகுப்பு:ஆக்சிபுளோரைடுகள்
பகுப்பு:புரோமின் சேர்மங்கள்
பகுப்பு:புளோரின் சேர்மங்கள்
பகுப்பு:ஆக்சிசன் சேர்மங்கள்
அக்ரோபோகன் வெயில்லோனி

**அக்ரோபோகன் வெய்லோனி**' (*Acropogon veillonii*) என்பது மால்வேசியே குடும்பத்தில் உள்ள ஒரு வகை பூக்கும் தாவரமாகும் . இது நியூ கலிடோனியாவில் மட்டுமே காணப்படுகிறது.

## மேற்கோள்கள்

பகுப்பு:அருகிய தாவரங்கள்
பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அழிவாய்ப்பு இனம்
அக்ரிடோடன் நெப்போபிலசு

**அக்ரிடோடான் நெப்போபிலசு** (*Acritodon nephophilus*) என்பது செமடோபிலேசியே குடும்பத்தில் உள்ள ஒரு வகை பாசி ஆகும். இது மெக்சிகோவிற்குச் சொந்தமானது. இது ஓக்சாகா மாநிலத்தின் சியரா மாட்ரே டி ஓக்சாக்காவில் உள்ள இரண்டு இடங்களிலிருந்து மட்டுமே அறியப்படுகிறது. இதன் இயற்கை வாழ்விடம் துணை வெப்பமண்டல அல்லது வெப்பமண்டல ஈரமான தாழ்நிலக் காடுகள் ஆகும்.  வாழ்விட இழப்பால் இது அச்சுறுத்தப்படுகிறது. இந்த இனத்திற்கான பாதுகாப்பு முயற்சிகள், பாசி இனங்களைப் பாதுகாப்பது தொடர்பான போதிய கவனம் மற்றும் சட்டத்தின் காரணமாக உள்ளூர் மக்களைப் பாதுகாப்பதில் இடர் உள்ளது.

## மேற்கோள்கள்

பகுப்பு:அருகிய தாவரங்கள்
பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - மிக அருகிய இனம்
மக்கள் தாவரத்தொடர்பியல்

[thumb| [அமேசான் மழைக்காடு|அமேசானில்]]
[வலது|thumb| இந்த ஓஜிப்வா மனிதர் போன்ற [அமெரிக்க முதற்குடிமக்கள்|பூர்வீக அமெரிக்க குணப்படுத்துபவர்களால் தாவரங்கள் பரவலாகப் பயன்படுத்தப்படுகின்றன.]]
**மக்கள் தாவரத்தொடர்பியல் (***Ethnobotany***)** என்பது, ஒரு குறிப்பிட்ட நிலப்பகுதியின் தாவரங்களுக்கும், உள்ளூர் மக்களுக்கும், அவர்தம் பண்பாடுகளுக்கும் இடையே நிலவும், அக்குறிப்பிட்ட மக்களின் பாரம்பரிய அறிவையும், அத்தாவரங்களின் நடைமுறை பயன்பாடுகளையும் ஆராயும் ஆய்வு ஆகும். இந்த ஆய்வில் ஒரு தாவரவியலாளர், ஒரு குறிப்பிட்ட நிலப்பகுதியின் தாவரங்கள், மருந்துகள், உணவுகள், போதைப் பொருட்கள்,உடைகள் போன்ற, வாழ்க்கையின் பல உட்கூறுகளையும், உள்ளூர் தாவரங்களின் நடைமுறை பயன்பாடுகளை உள்ளடக்கிய, உள்ளூர் பழக்கவழக்கங்களையும் ஆவணப்படுத்த முயற்சி செய்கிறார். இரிச்சர்டு இவான்சு சூல்டெசு (Richard Evans Schultes), என்பவரே, *மக்கள் தாவரத்தொடர்பியலின் தந்தை* என்று போற்றப்படுகிறார். அவரின் கூற்று பின்வருமாறு:-“மக்கள் தாவரத்தொடர்பியல் என்பது உலகின் பல்வேறு பகுதிகளில் உள்ள பழமையான சமூகங்களால் பயன்படுத்தப்படும் தாவரங்களை ஆய்வு செய்வதாகும்.”இவர் காலத்திலிருந்தே, இத்துறையானது, பாரம்பரிய அறிவை எளிமையாகப் பெறுவதிலிருந்து, இப்போதுள்ள சமுதாயத்திற்கு, முதன்மையாக மருந்து வடிவில் பயன்படுத்துவதற்கு வளர்க்கப்பட்டு வந்துள்ளது. அறிவுசார் சொத்துரிமைகள் மற்றும் நன்மை-பகிர்வு ஏற்பாடுகள் ஆகியன இத்துறைக்குரிய முக்கியமான பிரச்சினைகளாகவும், இடர்களாகவும் இருக்கின்றன.

## நவீன அறிவியலில் வளர்ச்சி மற்றும் பயன்பாடு
தாவர உலகின் எமிக் முன்னோக்கைப் படித்த முதல் நபர், 19 ஆம் நூற்றாண்டின் இறுதியில் சரஜெவோவில் பணிபுரிந்த ஒரு ஜெர்மன் மருத்துவர்: லியோபோல்ட் க்ளூக். போஸ்னியாவில் (1896) கிராமப்புற மக்களால் செய்யப்பட்ட தாவரங்களின் பாரம்பரிய மருத்துவ பயன்பாடுகள் பற்றிய அவரது வெளியிடப்பட்ட படைப்பு, முதல் நவீன இனவியல் பணியாக கருதப்பட வேண்டும். 

 
* Society for Ethnobotany
* வேளாண்சூழலியல்
* மானிடவியல்
* தாவரவியல்
* பொருளாதாரத் தாவரவியல்
* Ethnobiology
* Ethnomedicine
* Ethnomycology
* தாவரங்களின் உயிரியல் வகைப்பாடு
* Ethnobotany of Poland
* Medical Ethnobotany of India
* List of ethnobotanists
* Non-timber forest product
* தாவரப் புவியியல்
* Plant Resources of Tropical Africa
* Plants in culture
* Traditional ecological knowledge

## அறிவியல் இதழ்கள்
** *[[:en:Journal_of_Ethnobiology_and_Ethnomedicine|Journal of Ethnobiology and Ethnomedicine]]*
** *[[:en:Economic_Botany|Economic Botany]]*
** *Ethnobotany Research and Application*
** *[[:en:Journal_of_Ethnopharmacology|Journal of Ethnopharmacology]]*
** *Indian Journal of Traditional Knowledge (IJTK)*
** *[[:en:Latin_American_and_Caribbean_Bulletin_of_Medicinal_and_Aromatic_Plants|Latin American and Caribbean Bulletin of Medicinal and Aromatic Plants]]*

## மேற்கோள்கள்

## வெளியிணைப்புகள்

* "Before Warm Springs Dam: History of Lake Sonoma Area" This California study has information about one of the first ethnobotanical mitigation projects undertaken in the USA.
* ''Grow Your Own Drugs'', a BBC 2 Programme presented by ethnobotanist James Wong.
* Phytochemical and Ethnobotanical Databases
* Ethnobotanical Database of Bangladesh (EDB)
* Native American Ethnobotany
* North Dakota Ethnobotany Database
* Websites on ethnobotany and plants
* Howard P. The Major Importance of ‘Minor’ Resources: Women and plant biodiversity. 2003
பத்திரப்பன்

**பத்திரப்பன்** () (பிறப்பு: ஏப்ரல் 16, 1936) என்பவர் கோயம்புத்தூர் மாவட்ட மேட்டுப்பாளையத்தைச் சேர்ந்த வள்ளி ஒயில் கும்மியாட்ட நடன ஆசிரியரும் பத்மஸ்ரீ விருதாளருமாவார். தனது ஆட்டத்தின் மூலம் இந்திய வரலாறும் சமூகப் பிரச்சினையும் பற்றி எடுத்துரைத்து வருகிறார். கும்மி ஆட்டத்தில் சிறந்து விளங்கியதற்காகவும், பெண்களுக்குச் சிறப்பான பயிற்சி அளித்ததற்காகவும் கலைப்பிரிவில் 2024 ஆம் ஆண்டில் பத்மஸ்ரீ விருது வழங்கப்பட்டது.

## வாழ்க்கைக் குறிப்பு
இவர் மேட்டுப்பாளையம் அருகே தாசனூர் என்ற தாசம்பாளையத்தில் மாரன்ன கவுடர், ரங்கம்மாள் தம்பதியினருக்கு மகனாக 1936 ஏப்ரல் 16 ஆம் நாள் பிறந்தார். எட்டாம் வகுப்பு வரை படித்தார் பின்னர் கிராமிய கலைமீது கொண்ட ஆர்வத்தால் வள்ளி கும்மியாட்டம் நடத்தத்தொடங்கினார். இவருடைய மனைவி மாதம்மாளும் மகன் நக்கீரனும் இறந்துவிட்டனர். மகள் முத்தம்மாள் வீட்டில் வாழ்ந்து வருகிறார்.

## விருதுகள்
# கலைமாமணி விருது 2019
# பத்மஸ்ரீ விருது 2024

## மேற்கோள்கள்

## மேற்கோள்கள்

பகுப்பு:வாழும் மக்கள்
பகுப்பு:கோயம்புத்தூர் மாவட்ட மக்கள்
பகுப்பு:பத்மசிறீ விருது பெற்ற தமிழர்கள்
பகுப்பு:1936 பிறப்புகள்
புரோமைல் புளோரைடு

**புரோமைல் புளோரைடு** (*Bromyl fluoride*) என்பது BrO2F என்ற மூலக்கூற்று வாய்பாடால் விவரிக்கப்படும் ஒரு கனிம வேதியியல் சேர்மமாகும். புரோமின், புளோரின், ஆக்சிசன் ஆகிய தனிமங்கள் சேர்ந்து இச்சேர்மம் உருவாகிறது.

## தயாரிப்பு
ஐதரசன் புளோரைடுடன் பொட்டாசியம் டெட்ராபுளோரோ ஆக்சோபுரோமேட்டு (K[BrOF4) சேர்மத்தை சேர்த்து  வினைபுரியச் செய்து புரோமைல் புளோரைடை தயாரிக்கலாம். 

*புரோமின் ஐம்புளோரைடுடன் அயோடைல் புளோரைடு, அயோடோசில் முப்புளோரைடு, அயோடின் ஐந்தாக்சைடு இவற்றில் ஒன்றை சேர்த்து வினையில் ஈடுபடுத்தினாலும் புரோமைல் புளோரைடு உருவாகும்.

*தாழ்வெப்பநிலையில் புரோமின் ஐம்புளோரைடை நீராற்பகுப்பு வினைக்கு உட்படுத்தினாலும் புரோமைல் புளோரைடு உருவாகும். 
::BrF5 + 2H2O → BrO2F + 4HF 

## இயற்பியல் பண்புகள்
புரோமைல் புளோரைடு சேர்மமானது நிறமற்ற ஆவியாகும் திரவத்தை உருவாக்குகிறது, இது 10 ° செல்சியசு வெப்பநிலைக்கும் அதிகமான வெப்பநிலையில் சிதைவடைகிறது. அறை வெப்பநிலையில் கண்ணாடியை அரிக்கிறது. அதிக வினைத்திறன் கொண்டுள்ள இச்சேர்மம் ஆனால் நிலைப்புத்தன்மை அற்றதாகும். 

## வேதிப் பண்புகள்
*சூடுபடுத்தினால் சிதைவடையும்:
::3BrO2F → BrF3 + Br2 + 3O2
*நீருடன் தீவிர வினையில் ஈடுபடும். வெடித்தலும் நிகழும்:
::BrO2F + H2O -> HBrO3 + HF

*காரங்களுடன் புரோமைல் குளோரைடு வினையில் ஈடுபடும்:
::BrO2F + 2NaOH -> NaBrO3 + NaF + H2O

## மேற்கோள்கள்

பகுப்பு:ஆக்சிபுளோரைடுகள்
பகுப்பு:புரோமின் சேர்மங்கள்
பகுப்பு:புளோரின் சேர்மங்கள்
பகுப்பு:ஆக்சிசன் சேர்மங்கள்
ஜி. நாச்சியார்

**ஜி. நாச்சியார்** (*G. Nachiar*, பிறப்பு: 15 செப்டம்பர் 1940) என்பவர் தமிழகத்தைச் சேர்ந்த கண் மருத்துவரும், பத்மஸ்ரீ விருதாளருமாவார். இவர் அரவிந்த் கண் மருத்துவமனையின் நிறுவனர்களுள் ஒருவராவார், தற்போது இதன் கவுரவத் தலைவராக உள்ளார். அரவிந்த் கண் மருத்துவமனையை நிறுவிய மருத்துவர் ஜி. வெங்கடசாமி இவரின் சகோதரராவார்.

## வாழ்க்கைக் குறிப்பு
இவர் தூத்துக்குடி மாவட்டம் வடமலாபுரத்தில் 1940 செப்டம்பர் 15 ஆம் நாள் பிறந்தார். 1963-இல் சென்னைப் பல்கலைக்கழகத்தில் இளநிலை மருத்துவப் பட்டமும், 1966 இல் கண்ணியல் மருத்துவத்தில் பட்டயமும் பெற்றார். பின்னர் 1969 இல் மதுரை பல்கலைக்கழகத்தில் கண்ணியல் மருத்துவத்தில் எம்.எஸ்.பட்டமும், 1973 இல் அமெரிக்காவின் சிகாகோ நகரில் இலினாய்ஸ் பல்கலைக்கழகத்தில் கண்ணியல் நோய் ஆய்வுக்கான பெல்லோசிப்பும், 1978 இல் அமெரிக்காவின் பாஸ்டன் நகரில் ஹார்வர்டு பல்கலைக்கழகத்தில கண்ணியல் நோய் ஆய்வு, நரம்பியல் கண் மருத்துவ பெல்லோசிப்பும் பெற்றார்.

1965 இல் மதுரை எர்ஸ்கின் மருத்துவமனையில் கண் மருத்துவராகப் பணியைத் தொடங்கி, 1979 இல் அரவிந்த் கண் மருத்துவமனையின் மருத்துவ அதிகாரியாகப் பொறுப்பேற்றார். தற்போது மருத்துவப் பணியிலிருந்து ஓய்வு பெற்றாலும் அரவிந்த் மருத்துவனையின் கவுரவத்தலைவராக உள்ளார்.

## மேற்கோள்கள்

பகுப்பு:வாழும் மக்கள்
பகுப்பு:பத்மசிறீ விருது பெற்ற தமிழர்கள்
பகுப்பு:1940 பிறப்புகள்
பகுப்பு:கண் மருத்துவர்கள்
பகுப்பு:தமிழ்நாட்டு மருத்துவர்கள்
திக்லிப்டெரா வெர்டிசில்லாடா

[thumb|வலது|[மலேரியா பிளாசுமோடிய நோய் கிருமி ஆய்வில், இவ்வினம் பயனாகிறது]]
**திக்லிப்டெரா வெர்டிசில்லாடா** (தாவர வகைப்பாட்டியல்: *Dicliptera verticillata*) என்பது  முண்மூலிகைக் குடும்பத்திலுள்ள ஒரு வகை பூக்கும் தாவரமாகும். இத்தாவரயினம் குறித்த முதல் ஆவணக்குறிப்பு, 1922 ஆம் ஆண்டு வெளிவந்துள்ளது. ஆப்பிரிக்க நாடுகள் மற்றும் இந்தியா போன்ற நாடுகளின் அகணிய தாவரமாக இவ்வினம் உள்ளது. இத்தாவரம், மூலிகையாக இந்நாடுகளின் பாரம்பரிய மருத்துவத்தில் பயனாகிறது. குறிப்பாக, நைசீரியா நாட்டில்  மலேரியா நோய் மருத்துவ ஆய்வுகளில் பயன்படுத்தப்படுகிறது.

## மேற்கோள்கள்

## இதையும் காணவும்
*மூலிகைப் பட்டியல் (தமிழ்நாடு)

பகுப்பு:முண்மூலிகைக் குடும்பம்
பகுப்பு:தாவரவியல் பெயருடையக் கட்டுரைகள்
சி. எஸ். ரங்கா ஐயர்

**சி. எஸ். ரங்கா ஐயர்** (*C. S. Ranga Iyer*) (1895-1963) ஓர் இந்திய பத்திரிகையாளரும், அரசியல்வாதியும், இந்திய சுதந்திர ஆர்வலரும் மற்றும் சமூக சீர்திருத்தவாதியும் ஆவார்.

## சொந்த வாழ்க்கை
சி.எஸ். ரங்கா ஐயர் 1895 இல் சென்னை மாகாணத்தில் பிறந்தார். சென்னை, மாநிலக் கல்லூரியில் தனது கல்வியைப் பெற்றார். கல்வியை முடித்தவுடன், ஒரு பத்திரிகையாளராக வாழ்க்கையைத் தொடங்கினார். *தி இன்டிபென்டன்ட்* என்ற ஆங்கிலப் பத்திரிகையின் ஆசிரியராகப் பணியாற்றினார். இந்த காலகட்டத்தில், இவர் கேத்ரின் மேயோவின் மதர் இந்தியா என்ற நூலை பகடி செய்து *பாதர் இந்தியா* என்ற புத்தகத்தை எழுதினார்.

ரங்கா ஐயர் அரசியலிலும் தீவிரமாக இருந்தார் . 1929 இல் வெளியேற்றப்படும் வரை இந்திய தேசிய காங்கிரசு கட்சி உறுப்பினராகப் பணியாற்றினார்.

## ஏகாதிபத்திய சட்டசபை
ரங்கா ஐயர் 1923 இல் ஏகாதிபத்திய சட்டசபைக்குத் தேர்ந்தெடுக்கப்பட்டார். 1929 இல், இவர் சட்ட சபையில் தீண்டாமை ஒழிப்பு மசோதாவை முன்மொழிந்தார். ஆனால் பின்னர் மகாத்மா காந்தி மற்றும் ஜவகர்லால் நேரு போன்ற காங்கிரசின் முக்கிய உறுப்பினர்கள் இந்த மசோதாவை எதிர்த்தனர் என்று காரணம் கூறி தனது திட்டத்தை திரும்பப் பெற்றார்.
=ஆதாரங்கள் =
* 

## மேற்கோள்கள்

பகுப்பு:இந்திய சமுதாய மறுமலர்ச்சியாளர்கள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:1963 இறப்புகள்
பகுப்பு:1895 பிறப்புகள்
குளோரோசில் புளோரைடு

**குளோரோசில் புளோரைடு** (*Chlorosyl fluoride*) என்பது ClFO என்ற மூலக்கூற்று வாய்பாடால் விவரிக்கப்படும் ஒரு கனிம வேதியியல் சேர்மமாகும். குளோரின், புளோரின், ஆக்சிசன் ஆகிய தனிமங்கள் சேர்ந்து இச்சேர்மம் உருவாகிறது.

## தயாரிப்பு
*குறைந்த வெப்பநிலையில் நீர்த்த வாயு கட்டத்தில் குளோரின் முப்புளோரைடை பகுதியளவு  நீராற்பகுப்பு செய்தால் குளோரோசில் புளோரைடு உருவாகும்.

*குளோரின் முப்புளோரைடுடன் நைட்ரிக் அமிலத்தை சேர்த்து வினைபுரியச் செய்தும் குளோரோசில் புளோரைடு தயாரிக்க முடியும்.

## வேதிப் பண்புகள்
குளோரோசில் புளோரைடு வெப்பத்தால் சிதைவுக்கு ஆளாகிறது.  ClF மற்றும் ClO சேர்மங்கள்  விகிதாசார அளவில் கிடைக்கின்றன:

::2FClO -> ClF + FClO2
::2FClO -> 2ClF +O2

## மேற்கோள்கள்

பகுப்பு:ஆக்சிபுளோரைடுகள்
பகுப்பு:குளோரின் சேர்மங்கள்
பகுப்பு:புளோரின் சேர்மங்கள்
பகுப்பு:ஆக்சிசன் சேர்மங்கள்
அயோடோசில் பெண்டாபுளோரைடு

**அயோடோசில் பெண்டாபுளோரைடு** (*Iodosyl pentafluoride*) என்பது IOF5 என்ற மூலக்கூற்று வாய்பாடால் விவரிக்கப்படும் ஒரு கனிம வேதியியல் சேர்மமாகும். அயோடின், புளோரின், ஆக்சிசன் ஆகிய தனிமங்கள் சேர்ந்து இச்சேர்மம் உருவாகிறது.

## தயாரிப்பு
*அயோடின் எப்டாபுளோரைடு தண்ணீருடன் சேர்ந்து வினைபுரிந்தால் அயோடோசில் பெண்டாபுளோரைடு உருவாகிறது. 
::IF7 + H2O -> IOF5 + 2HF

*அயோடின் எப்டாபுளோரைடை சிலிக்கன் டையாக்சைடுடன் சேர்த்து வினைபுரியச் செய்தும் அயோடோசில் பெண்டாபுளோரைடு தயாரிக்க முடியும்:

::2IF7 + SiO2 -> 2IOF5 + SiF4

## இயற்பியல் பண்புகள்
அயோடோசில் பெண்டாபுளோரைடு நிறமற்ற நீர்மமாக உருவாகிறது. IOF5 இன் மூலக்கூறு உருக்குலைந்த எண்முக வடிவில் O=I(F4)–F காணப்படுகிறது. இதன் உருகுநிலை 4.5 ° செல்சியசு வெப்பநிலையாகும். 

## வேதிப் பண்புகள்
அயோடோசில் பெண்டாபுளோரைடு கிராஃபைட்டுடன் வினைபுரிந்து கருப்பு கிராஃபைட் இடைச்செருகல் சேர்மத்தை உருவாக்குகிறது. அயோடோசில் பெண்டாபுளோரைடு ஆர்சனிக் பெண்டாபுளோரைடு மற்றும் ஆன்டிமனி பெண்டாபுளோரைடு ஆகியவற்றுடன் கூட்டு வேதிப்பொருளை உருவாக்குகிறது. 

## மேற்கோள்கள்

பகுப்பு:ஆக்சிபுளோரைடுகள்
பகுப்பு:அயோடின் சேர்மங்கள்
வேலி ஏரி

**வேலி ஏரி** அல்லது **வேலி காயல்** (*Veli Lake* or *Veli Kayal*) என்பது இந்தியாவின் கேரளத்தின், திருவனந்தபுரம் மாவட்டத்தில்  உள்ள ஒரு நன்னீர் ஏரி ஆகும்.   கேரளத்தின் தலைநகரான திருவனந்தபுரத்தில் இருந்து 8 கி.மீ. தொலைவில் இந்த ஏரி உள்ளது.

வேலி ஏரியின் கிழக்குப் பகுதி அரபிக்கடலுடன் இணைந்துள்ளது.

## அமைவிடம்
இந்த ஏரி திருவனந்தபுரம் நகருக்கு வடமேற்கே 8 கி.மீ. தொலைவில் அமைந்துள்ளது. இஸ்ரோவின் விண்வெளி ஆராய்ச்சி நிறுவனமான விக்ரம் சாராபாய் விண்வெளி மையம் ஏரிக்கு அருகில் அமைந்துள்ளது.

## மேற்கோள்கள்

பகுப்பு:திருவனந்தபுரத்திலுள்ள சுற்றுலாத் தலங்கள்
பகுப்பு:கேரள ஏரிகள்
பகுப்பு:Coordinates on Wikidata